open-index/open-wikipedia-markdown huggingface dataset:
Μάικ Κρίγκερ

Ο **Μάικ Κριγκερ** (*Mike Krieger*, γενν. 4 Μαρτίου, 1986) είναι Βραζιλιάνος επιχειρηματίας και μηχανικός υπολογιστών, που ίδρυσε το Instagram σε συνεργασία με τον Κέβιν Σίστρομ, και υπηρέτησε ως CTO (Chief Technology Officer). Το Instagram επεκτάθηκε από μερικά εκατομμύρια χρήστες σε 1 δισεκατομμύριο ενεργούς χρήστες όσο ο Κρίγκερ υπηρέτησε ως CTO.

Στις 24 Σεπτεμβρίου του 2018 ανακοινώθηκε ότι ο Κρίγκερ και ο Σύστρομ παραιτήθηκαν από το Instagram.

## Βιογραφία
Ο Κρίγκερ γεννήθηκε στο Σάο Πάολο της Βραζιλίας και μετακόμισε στην Καλιφόρνια το 2004, για να σπουδάσει στο Πανεπιστήμιο Στάνφορντ. Στο Στάνφορντ, όπου σπούδασε συμβολικά συστήματα, γνώρισε τον Κέβιν Σύστρομ, σε συνεργασία με τον οποίο ίδρυσε το Instagram το 2010. Ο Κρίγκερ και ο Σύστρομ είχαν την ιδέα να δημιουργήσουν μία εφαρμογή για check-in, πριν την κάνουν αποκλειστικά για φωτογραφίες. Τις πρώτες μέρες, η περισσότερη μηχανική και εμπειρία χρήστη αναπτύχθηκαν αποκλειστικά από τον Κρίγκερ. Μία από τις ιστορίες που σχετίζεται με τις πρώτες μέρες του Instagram και αναπολεί ο Κρίγκερ είναι η εξής :
: Μια μέρα ξύπνησα και είχα λάβει ένα e-mail  το οποίο έγραφε ότι το site είχε πέσει και εγώ αναρωτιόμουν ποιος το έφτιαξε. Σέιν, το έφτιαξες εσύ; Κεβ, το έφτιαξες εσύ; Όχι. Και τελικά, πατάς πάνω και βλέπεις ποιο ήταν το τελευταίο πράγμα που έγραψες. Έτσι, παραδόξως, στις 3:30 το πρωί κατάφερα σε μία εντελώς μεθυσμένη κατάσταση να επαναφέρω το Instagram. Τόσο πολύ δυσκολευόμασταν εκείνες τις μέρες.
Αφού το Instagram  εξαγοράστηκε από το Facebook, ο Κρίγκερ αφοσιώθηκε στο να χτίσει και να αναπτύξει το Instagram ανεξάρτητα.

Στις 18 Απριλίου του 2020, ο Κρίγκερ συνεργάστηκε ξανά με το Σύστρομ για να λανσάρουν το Rt.live. Το Rt. live είναι ενημερωμένος ανιχνευτής για το πόσο γρήγορα εξαπλώνεται ο COVID-19 σε κάθε πολιτεία των ΗΠΑ.

## Προσωπική ζωή
Ο Κρίγκερ είναι παντρεμένος με την Κάιτλιν Τρίγκερ.

## Παραπομπές


Κατηγορία:Βραζιλιάνοι μηχανικοί
Κατηγορία:Βραζιλιάνοι επιχειρηματίες
Κατηγορία:Βραζιλιάνοι γερμανικής καταγωγής
Κατηγορία:Προγραμματιστές
Κατηγορία:Απόφοιτοι του Πανεπιστημίου Στάνφορντ
Iann Dior

Ο **Μάικλ Ίανν Όλμο** (αγγλικά: *Michael Ian Olmo*) (25 Μαρτίου 1999), γνωστός ευρέως με το καλλιτεχνικό **Iann Dior**, είναι ράπερ, τραγουδιστής και τραγουδοποιός.

## Βιογραφία
Γεννήθηκε στις 25 Μαρτίου του 1999 στο Πουέρτο Ρίκο. Η ζωή δεν ήταν πάντα εύκολη για τον 21 χρόνο ράπερ, καθώς αφού έμεινε άστεγος, αυτός και η οικογένειά του εγκαταστάθηκαν στο Τέξας στη συνέχεια στη Φλόριντα της Βιρτζίνια και πίσω στο Τέξας στο Κόρπους Κρίστι, το σπίτι της διάσημης Μεξικανοαμερικανίδας τραγουδίστριας Selena.Το πρώτο κομμάτι που ηχογράφησε ο Iann Dior ήταν το "WYA", που το κυκλοφόρησε όταν ήταν 17 ετών.Συνέχισε να φτιάχνει μουσική μετά από αυτό, αποφοίτησε από το λύκειο το 2017 και αφιέρωσε όλο τον χρόνο και την ενέργειά του στην μουσική όταν δεν δούλευε σε φορτηγά φόρτωσης UPS. Στόχος του ήταν να χρησιμοποιήσει αυτή τη δουλειά ως πηγή εισοδήματος για να προσπαθήσει να φτάσει στο Λος Άντζελες για να κυνηγήσει τα όνειρά του, να γίνει επιτυχημένος τραγουδιστής .Ο πατέρας του είχε διαφορετικά σχέδια γι 'αυτόν, ωστόσο, και προσπάθησε να στρατολογήσει τον Iann στο Ναυτικό έξι μήνες αφότου ο επίδοξος ράπερ πήρε το απολυτήριο του λυκείου του. Για να αποτρέψει αυτή την κίνηση, ο Iann αφοσιώθηκε στη ζωή ως μουσικός με έναν απροσδόκητο τρόπο, έκανε τατουάζ με ένα τριαντάφυλλο και ένα κεραυνό στο δεξί του χέρι για να σταματήσει κάθε πιθανότητα να ενταχθεί στον κλάδο της υπηρεσίας του ναυτικού .Τελικά τον έδιωξε από το σπίτι ο πατέρας του για εκείνο το περιστατικό με το τατουάζ, και γιατί απολύθηκε από την UPS. Πέρασε το 2018 ηχογραφώντας περισσότερη μουσική, φτιάχνοντας τραγούδια όπως τα «Cutthroat» και το «Emotions» στην κρεβατοκάμαρά του στο  Τέξας.  

## Παραπομπές


Κατηγορία:Αμερικανοί ράπερ
Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Ναός Αγίου Γεωργίου Ανθηδώνος

Ο ναός **Αγίου Γεωργίου Ανθηδόνος** είναι βυζαντινός ναός του 12ου αιώνα στο χωριό Λουκίσια Εύβοιας.

## Τοποθεσία
Βρίσκεται στην ανατολική πλευρά του χωριού Λουκίσια στους πρόποδές του και απέχει περίπου 15 χιλιόμετρα από τη Χαλκίδα. 

Το εκκλησάκι θεωρείται μέρος του χωριού και ανήκει στον νομό Ευβοίας, ενώ σύμφωνα με τα εκκλησιαστικά κριτήρια εντάσσεται στην Ιερά Μητρόπολη Θηβών και Λεβαδείας. 

## Η αρχιτεκτονική του ναού
Ο Άγιος Γεώργιος Ανθηδόνος κατατάσσεται στον αρχιτεκτονικό τύπο του *μονόχωρου τετράκογχου με τρούλο* και χαρακτηρίζεται για τη συμμετρία αλλά και την εξαιρετική εκμετάλλευση του χώρου, καθώς στην πραγματικότητα αναφερόμαστε σε έναν μικρό διαστάσεων ναό. 

Η κατασκευή του χρονολογείται τον πρώιμο 12ο αιώνα. 

Το κτίσμα διαθέτει οκταγωνικό τρούλο, που ανήκει στον αθηναϊκό τύπο αρχιτεκτονικής. Εσωτερικά περιλαμβάνει τοιχογραφίες, που χρονολογούνται από τον 13-14ο αιώνα, όπως επίσης και μια τοιχογραφία του Άγιου Γεωργίου μικρής έκτασης. Παράλληλα έχουν διατηρηθεί αποσπασματικά οι παραστάσεις της Σταύρωσης και της Υπαπαντής, που συνοδεύονται από ξεχωριστές τοιχογραφίες αγίων σε χαμηλότερα επίπεδα. Είναι σημαντικό επίσης να αναφερθεί ότι οι τελευταίες εργασίες έφεραν στο φως ένα τμήμα του δαπέδου του ναού, το οποίο αποτελείται από αδρά λαξευμένους λίθους, οι οποίοι ενώνονται με χώμα, καθώς μέχρι τότε δεν υπήρχαν περισσότερες ενδείξεις για την αρχική δόμηση του δαπέδου.

Στις αρχές του 17ου αιώνα τοποθετήθηκαν δεξιά και αριστερά του τέμπλου αντίστοιχα, οι ολόσωμες τοιχογραφίες του Αγίου Ιωάννη του Πρόδρομου και του Αγίου Γεωργίου, ο οποίος αναφέρεται ως "Τροπαιοφόρος". 

## Η αναστήλωση του ναού
Αν και ο ναός είχε υποστεί φθορές από φυσικά αίτια, η αρχιτεκτονική του μορφή είχε μείνει σχεδόν αναλλοίωτη με εξαίρεση κάποιες μορφολογικές αλλαγές κατά τη διάρκεια των μεταβυζαντινών ετών και τη δεκαετία του '30. Η αποκατάσταση του ναού περιελάμβανε διάφορα έργα, όπως η ενίσχυση των στηριγμάτων με τη προσθήκη λίθων, η ολοκληρωτική ανακατασκευή κατεστραμμένων σημείων αλλά και η πλήρης αποκατάσταση της στέγης του κτίσματος. Τέλος το έργο ολοκληρώθηκε με εκτεταμένες εργασίες στον τρούλο αλλά και εργασίες συντήρησης στα λίθινα μέρη και στις τοιχογραφίες του ναού.

Την περίοδο 2006-2009 υπό την αιγίδα του Γ' κοινοτικού πλαισίου στήριξης πραγματοποιήθηκαν έργα αναστήλωσης και αποκατάστασης του ναού στην αρχική του μορφή.

## Δείτε επίσης
*Λουκίσια Εύβοιας
*Ανθηδών
## Παραπομπές


Κατηγορία:Βυζαντινές εκκλησίες στην Ελλάδα
Ντάρεν Σταρ

Ο **Ντάρεν Στάρ** ( αγγλικά: Darren Star, 25 Ιουλίου 1961) είναι Αμερικανός συγγραφέας, παραγωγός και σκηνοθέτης. Είναι πιο γνωστός για τη δημιουργία των τηλεοπτικών σειρών *[[Χτυποκάρδια στο Μπέβερλι Χιλς]]*, 90210 (1990–2000), Melrose Place (1992–1999), Sex and the City (1998–2004), Younger (2015–2021) and Emily in Paris (2020–present).

## Βιογραφία
Ο Ντάρεν Στάρ γεννήθηκε και μεγάλωσε στο Potomac,Maryland των Η.Π.Α . Η μητέρα του ήταν Εβραία συγγραφέας και ο πατέρας του ορθοδοντικός. Είναι απόφοιτος του αμερικανικού σχολείου Winston Churchill High School, και σπουδαστής αγγλικής και δημιουργικής γραφής του UCLA.

## Προσωπική Ζωή
Ο Ντάρεν Στάρ ανήκει στην lgbt κοινότητα. Είναι Εβραίος πολίτης και κάτοικος της Νέας Υόρκης και του Λος Άντζελες. Η κύρια κατοικία του βρίσκεται στο Bel Air, Los Angeles.

## Καριέρα
Είναι ο δημιουργός των τηλεοπτικών σειρών *[[Χτυποκάρδια στο Μπέβερλι Χιλς]]* (1990–2000) και Melrose Place, καθώς και ο παραγωγός της γνωστής αμερικανικής τηλεοπτικής σειράς Sex and the city, που κυκλοφόρησε το 2008.

Δούλεψε επίσης για τα Central Park West (1995), Grosse Pointe (2000), The $treet (2000), Miss Match (2003), Kitchen Confidential (2005), Runaway (2006) και Cashmere Mafia (2008).

To 2002 κέρδισε το βραβείο του καλύτερου τηλεοπτικού συγγραφέα στο φεστιβάλ κινηματογράφου του Όστιν, Austin Film Festival. Ακόμη, αποτελεί μέλος της μη κερδοδκοπικής οργάνωσης Project Angel Food. Πρόσφατα, υπέγραψε συμφωνία με την εταιρεία ViacomCBS.

## Φιλμιογραφία
**Δημιουργός**
**[[Χτυποκάρδια στο Μπέβερλι Χιλς]]* (1990–2000)
*Melrose Place (1992–1999)
*Central Park West (1995–1996)
*Sex and the City (1998–2004)
*Grosse Pointe (2000–2001)
*Miss Match (2003)
*Younger (2015–2021)
*Emily in Paris (2020–present)

**Σεναριογράφος**
*Doin' Time on Planet Earth (1988)
*Dead Heat (1988) 
*If Looks Could Kill (1991)

**Παραγωγός**
*Melrose Place (1992–1995)
**[[Χτυποκάρδια στο Μπέβερλι Χιλς]]* (1992–1995)
*Central Park West (1995–1996)
*Sex and the City (1998–2000)
*The Street (2000)
*Grosse Pointe (2000–2001)
*Miss Match (2003)
*Kitchen Confidential (2005)
*Runaway (2006)
*Cashmere Mafia (2008)
*GCB (2012)
*Younger (2015–2021)
*Emily in Paris (2020)

## Παραπομπές


Κατηγορία:Αμερικανοί συγγραφείς
Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Λι Αϊακόκα

Ο **Λίντο Άντονι "Λι" Αϊακόκα** (15 Οκτωβρίου 1924 - 2 Ιουλίου 2019) ήταν ένας Αμερικάνος επιχειρηματίας που απασχολούταν ως ανώτερο διοικητικό στέλεχος στην αυτοκινητοβιομηχανία, όντας ευρέως γνωστός για την ανάπτυξη των αυτοκινήτων Ford Mustang και Ford Pinto κατά το 1960, όπου τελoύσε καθήκοντα προέδρου για λογαριασμό της Ford Motor Company καθώς και για τη διάσωση της Chrysler Corporation το 1980 όντας διευθύνων σύμβουλος. Ήταν ένας απο τους λίγους επιχειρηματίες που κατάφερε να τελέσει καθήκοντα προέδρου σε δύο εκ των τριών μεγάλων κατασκευαστών αυτοκινήτων της Αμερικής.
Ο Αϊακόκα επίσης έγραψε διάφορα βιβλία συμπεριλαμβανωμένων των Iacocca : An Autobiography και Where Have All the Leaders Gone?.

## Αποφθέγματα του Lee Iacocca

# **Σχετικά με την Ηγεσία και την Επιτυχία:**
#* **“Ο μόνος βράχος που ξέρω ότι παραμένει σταθερός, το μόνο ίδρυμα που ξέρω ότι λειτουργεί, είναι η οικογένεια.”**
#* **“Η διοίκηση δεν είναι τίποτα περισσότερο από το να κινητοποιείς άλλους ανθρώπους.”**
#* **“Σε περιόδους μεγάλης έντασης ή αντιξοοτήτων, είναι πάντα καλύτερο να απασχολείσαι, να μετατρέπεις το θυμό και την ενέργειά σου σε κάτι θετικό.”**
# **Σχετικά με την Καινοτομία και τις Επιχειρήσεις:**
#* **“Συνεχώς αντιμετωπίζουμε μεγάλες ευκαιρίες που είναι έξυπνα μεταμφιεσμένες ως αδιέξοδα προβλήματα.”**
#* **“Η πειθαρχία του να γράφεις κάτι είναι το πρώτο βήμα προς την υλοποίησή του.”**
#* **“Προσλαμβάνω ανθρώπους πιο έξυπνους από εμένα και μετά απλώς τους αφήνω στην ησυχία τους.”**
# **Η Περίφημη Φράση του στις Διαφημίσεις:**
#* **“Αν μπορείτε να βρείτε καλύτερο αυτοκίνητο, αγοράστε το.”** — Ίσως η πιο διάσημη φράση του, χρησιμοποιήθηκε σε αμέτρητες διαφημίσεις της Chrysler. Αποτελούσε την έκφραση της εμπιστοσύνης του στα προϊόντα της Chrysler και ήταν πολύ αποτελεσματική στην επικοινωνία μιας πρόκλησης τόσο προς τους καταναλωτές όσο και προς τους ανταγωνιστές.
# **Σχετικά με την Ανθεκτικότητα και τις Προκλήσεις:**
#* **“Όταν το προϊόν είναι σωστό, δεν χρειάζεται να είσαι μεγάλος στο μάρκετινγκ.”**
#* **“Τι κάνεις όταν είσαι στη γραμμή και τα πράγματα πάνε στραβά; Αν είσαι οποιοσδήποτε είδους διευθυντής, μένεις εκεί και βοηθάς να τα φτιάξεις.”**
# **Αντανακλώντας στην Καριέρα και τη Ζωή του:**
#* **“Άρχισα τη ζωή μου ως γιος μεταναστών και δούλεψα σκληρά μέχρι να φτάσω στην προεδρία της Ford Motor Company. Όταν τελικά έφτασα εκεί, ήμουν στην κορυφή του κόσμου. Αλλά τότε η μοίρα μου είπε: ‘Περίμενε. Δεν έχουμε τελειώσει μαζί σου. Τώρα θα μάθεις πώς είναι να σε κλωτσήσουν από το Έβερεστ!'”** — Από την αυτοβιογραφία του, συζητώντας την άνοδο και την απότομη απόλυσή του από τη Ford.
# **Σχετικά με την Αλλαγή και την Αντιμετώπιση της Πραγματικότητας:**
#* **“Μπορείς να έχεις λαμπρές ιδέες, αλλά αν δεν μπορείς να τις μεταδώσεις, οι ιδέες σου δεν θα σε πάνε πουθενά.”**
#* **“Τελικά, όλες οι επιχειρηματικές λειτουργίες μπορούν να αποδοθούν σε τρεις λέξεις: άνθρωποι, προϊόντα, και κέρδη. Αν δεν έχεις μια καλή ομάδα, δεν μπορείς να κάνεις πολλά με τα άλλα δύο.”**

## Παραπομπές
https://topspeed.gr/o-lee-iacocca-ena-symvolo-amerikanikis-kainotomias-kai-igesias-stin-aytokinitoviomichania/

Κατηγορία:Αμερικανοί επιχειρηματίες
Πύλη Κορνελία

Η **Πύλη Κορνελία**, (λατιν.: *Porta Cornelia*) ήταν πύλη των Αυρηλιανών τειχών στην αριστερή όχθη του Τίβερη, στην αρχαία Ρώμη. Η πύλη έχει διασωθεί ως σήμερα και είναι γνωστή με το όνομα **Αυρηλία Πύλη προς τον Άγιο Πέτρο**  (*Porta Aurelia - Sancti Petri*).

Η Πύλη Κορνελία ήταν αμέσως δυτικά της αρχής της γέφυρας του Pons Aelius, της σημερινής Πόντε Σαντ'Άντζελο. Εδώ ξεκινούσε η Βία Κορνέλια, από την οποία πήρε το όνομά της η πύλη. Κατά τους πρώτους αι. μ.Χ. δεν ήταν ένας σημαντικός δρόμος, αλλά αυτό άλλαξε με την άνοδο του Χριστιανισμού. Ο Αυτοκράτορας Κωνσταντίνος Α΄ έκτισε την Παλιά Βασιλική του Αγίου Πέτρου τον 4ο αι., επάνω από τη ρωμαϊκή και χριστιανική νεκρόπολη στη Βία Κορνέλια. Μεταξύ 270 και 280 τα μεγάλα Αυρηλιανά Τείχη κτίστηκαν γύρω από τη Ρώμη. Ο Βατικανός λόφος ήταν απλά αραιοκατοικημένος και παρέμεινε έξω από το τείχος. Τη Βασιλική και αυτή τη βόρεια είσοδο στη Ρώμη, ωστόσο έπρεπε να μπορούν να τα υπερασπιστούν οι Ρωμαίοι και μεταξύ 401 και 403 ο Αυτοκράτορας Ονώριος μετέτρεψε το *Μαυσωλείο του Αδριανού* σε Καστέλ Σαντ'Άντζελο. Η Πόρτα Κορνέλια ήταν κτισμένη στα αμυντικά τείχη του Κάστρου και έδινε πρόσβαση στο Βατικανό από την πόλη. Η Πύλη κατεδαφίστηκε μετά τον Μεσαίωνα· δεν είναι πλέον γνωστό πώς ακριβώς έμοιαζε.

Η Πύλη ήταν επίσης γνωστή ως Πόρτα Αουρέλια - Σάνκτι Πέτρι, επειδή η σημαντική Βία Αουρέλια μπορούσε επίσης να προσεγγιστεί από αυτήν την πύλη και τη Βία Κορνέλια. Ωστόσο υπήρχε ήδη μία Πόρτα Αουρέλια στον Ιανίκουλο λόφο (σημερινή Πύλη του Αγίου Παγκρατίου και η προσθήκη του *Σάνκτι Πέτρι* (δηλ. προς τον Άγιο Πέτρο) αποσκοπεί στη διάκριση μεταξύ των δύο πυλών.

## Βιβλιογραφικές αναφορές
* 

## Παραπομπές σε πηγές


Κατηγορία:Αυρηλιανά Τείχη
Κατηγορία:Τοπογραφία της αρχαίας Ρώμης
Κρεμαστήρας μυς

Ο **κρεμαστήρας μυς** είναι μυς των ανδρικών γεννητικών οργάνων που βρίσκεται στο όσχεο και καλύπτει τους όρχεις και τη σπερματική χορδή. Βασική λειτουργία του είναι η ρύθμιση της θερμοκρασίας των όρχεων ελέγχοντας την απόστασή τους από το σώμα. Ο κρεμαστήρας αντιδρά αντανακλαστικά σε εξωτερικά ερεθίσματα, όπως αφή ή μεταβολές στη θερμοκρασία, τραβώντας τους όρχεις κοντά στο σώμα. 

## Λειτουργία
μικρογραφία|428x428εσ|Η αφή στο μηρό προκαλεί αντανακλαστική ανύψωση του όρχεως.
### Θερμοκρασία
Η λειτουργία του κρεμαστήρα μυός είναι να ανυψώνει και να υποβιβάζει τους όρχεις, ώστε να διατηρούν την κατάλληλη θερμοκρασία που απαιτείται για τη σπερματογένεση και την επιβίωση των παραγόμενων σπερματοζωαρίων. Σε αυτό συμβάλλει και ο δαρτός μυς, ο οποίος προκαλεί τη συστολή του οσχέου. Σε χαμηλές θερμοκρασίες το τράβηγμα του κρεμαστήρα φέρνει τους όρχεις κοντά στο σώμα και αποτρέπει την απώλεια θερμότητας. Αντίθετα, όταν η θερμοκρασία του περιβάλλοντος είναι υψηλή, η χαλάρωση του σάκου δημιουργεί απόσταση από το σώμα, κάτι που διώχνει την περιττή θερμότητα και κρατά δροσερότερους τους όρχεις. 

### Διέγερση
Ο κρεμαστήρας μυς μπορεί επίσης να συσταλεί ακουσίως κατά τη στύση ή απλά την ερωτική διέγερση του άνδρα. Αυτό θεωρείται πως συμβαίνει για την προστασία των όρχεων και την αποφυγή τραυματισμών κατά τη συνουσία. Συστολή του μυός παρατηρείται επίσης κατά την εκσπερμάτωση.

### Ψυχολογικοί παράγοντες
Η ακούσια ανύψωση των όρχεων μπορεί ακόμα να προκληθεί από ψυχολογικούς και συναισθηματικούς παράγοντες. Σε καταστάσεις έντονου στρες, φόβου ή άγχους παρατηρείται η συστολή του οσχεϊκού σάκου ως μια προσπάθεια προστασίας των όρχεων από δυνητικούς εξωτερικούς κινδύνους. 

### Αντανακλαστικά
Ο κρεμαστήρας μυς σχετίζεται με ένα αντανακλαστικό τόξο που αποκαλείται *κρεμαστερικό αντανακλαστικό* (cremasteric reflex). Αυτό μπορεί να παρατηρηθεί χαϊδεύοντας απαλά το έσω δέρμα του μηρού από το ισχίο με κατεύθυνση προς τα κάτω. Η αφή διεγείρει τις αισθητήριες ίνες του λαγονοβουβωνικού νεύρου, το οποίο εισέρχεται στο νωτιαίο μυελό. Στη συνέχεια οι αισθητήριες ίνες διεγείρουν τις κινητικές ίνες του μηρογεννητικού νεύρου, το οποίο παρέχει σήματα προς τον κρεμαστήρα προκαλώντας την ακούσια σύσπαση του μυός και την ανύψωση των όρχεων προς το σώμα.

## Δείτε επίσης

* Δαρτός μυς
* Όσχεο
* Ανδρικό αναπαραγωγικό σύστημα

## Παραπομπές


Κατηγορία:Ανδρικό αναπαραγωγικό σύστημα
Δαρτός μυς

Ο **δαρτός μυς** είναι μια ινώδης μεμβράνη συνδετικού ιστού, η οποία επενδύει το όσχεο, την ακροποσθία και τα σηραγγώδη σώματα του πέους. Το εσωτερικό περίβλημα δαρτού μυός στο πέος που εντοπίζεται κάτω από την πόσθη είναι γνωστό και ως περιτονία. Το χαρακτηριστικό του δαρτού μυός είναι η αντανακλαστική αντίδραση στα εξωτερικά ερεθίσματα που προκαλεί τη συστολή ή τη διαστολή του δέρματος του οσχέου και της ακροποσθίας.

## Λειτουργία

### Ακροποσθία
Ο δαρτός μυς της ακροποσθίας κρατά την κεφαλή του πέους συνεχώς καλυμμένη από το δέρμα. Κατά την παιδική ηλικία δημιουργεί ένα στενό στόμιο στην άκρη του πέους που επιτρέπει την έξοδο των ούρων και κρατά ξένα σώματα μακριά από τη βάλανο. Όταν τα γεννητικά όργανα ωριμάζουν στην εφηβεία, οι ελαστικές ίνες στην περιοχή αυξάνονται επιτρέποντας την ελεύθερη κίνηση της ακροποσθίας πάνω στη βάλανο.

### Όσχεο
Ο δαρτός μυς του οσχέου αποτελείται από λείο μυϊκό ιστό και συμβάλλει στη ρύθμιση της θερμοκρασίας των όρχεων για την πραγματοποίηση της σπερματογένεσης. Σημαντικό ρόλο σε αυτή τη διαδικασία παίζει ο κρεμαστήρας μυς, ο οποίος ρυθμίζει την απόσταση των όρχεων από το σώμα. Η κίνηση του δαρτού μυός μέσω της διαστολής και της συστολής του προσδίδει αντίστοιχα χαλαρή ή ζαρωμένη όψη στον οσχεϊκό σάκο. Η συστολή του δέρματος του οσχέου, μαζί με την ανύψωση των όρχεων από τον κρεμαστήρα μυ, φέρνει τους όρχεις κοντά στο σώμα και σταματά την απώλεια θερμότητας. Αντίθετα, η χαλάρωση του σάκου απομακρύνει τους όρχεις από το σώμα διατηρώντας τους σε χαμηλότερη θερμοκρασία.

## Δείτε επίσης
* Ανδρικό αναπαραγωγικό σύστημα
* Κρεμαστήρας μυς
* Όρχεις

## Παραπομπές


Κατηγορία:Ανδρικό αναπαραγωγικό σύστημα
Έντομο φάσμα

Το **έντομο φάσμα** είναι ένα σπάνιο έντομο το οποίο μοιάζει με κλαδάκι δέντρου και έχει τη δυνατότητα και την ικανότητα να μετατρέπεται σε αόρατο.  

Στην Ελλάδα έχει εντοπιστεί στην παραλία Καραθώνας στο Ναύπλιο, εχει παρατηρηθεί στη Σητεία νότια της Κρήτης, στην Κεφαλονιά, στην Παραλία Σαράντη στη Βοιωτία, στην παραλία/δάσος Ελαία στη Μέσηνεία, καθώς έχει βρεθεί και στο Βαρνάβα Αττικής,και σε πολλές αυλές του δήμου 3Β Αττικής. Το 2020 εντοπίστηκε στην Αλόννησο, το 2024 στα Μελίσσια Αττικής και στην συνέχεια το 2025 στο Λαγονήσι. Μια άλλη ονομασία που το χαρακτηρίζει είναι το έντομο-κλαδί (stick insect ή caraousius morosus) και ανήκει στην κατηγορία των εντόμων Phasmatodea. 
μικρογραφία|173x173εσ|Έντομο φάσμα
Το έντομο αυτό είναι ικανό να μιμείται το περιβάλλον με μεγάλη αποτελεσματικότητα έτσι ώστε να είναι δύσκολος ο εντοπισμός του. Ο τρόπος με τον οποίο γίνεται αόρατο είναι με το τέντωμα των δύο μπροστινών του ποδιών για να δείχνει μακρύτερο και κινείται με τέτοιο τρόπο σαν να το κουνάει ο αέρας καθώς το καφετί του χρώμα το κάνει αόρατο ανάμεσα στα κλαδιά των δέντρων.  

Το μέγιστο μήκος του μπορεί να φτάσει έως και τα 18 εκατοστά καθώς έχει και κρυφά φτερά.Επιπλέον τα θυληκά είναι συνήθως μεγαλύτερα από τα αρσενικά καθώς έχουν την δυνατότητα σε περίπτωση απουσίας των αρσενικών να πολλαπλασιάζονται παρθενογενετικά.

## Εξωτερικοί σύνδεσμοι
* Πληροφορίες για το έντονο φάσμα
https://en.wikipedia.org/wiki/Phasmatodea

Κατηγορία:Πανίδα της Ελλάδας
Μεταπτυχιακό στη Διοίκηση Επιχειρήσεων

Το **Μεταπτυχιακό στη Διοίκηση Επιχειρήσεων** (αγγλικά: Master of Business Administration, γνωστό ως MBA) είναι ένα μεταπτυχιακό δίπλωμα που παρέχει θεωρητική και πρακτική εκπαίδευση για διαχείριση επιχειρήσεων ή επενδύσεων. Το πρώτο πρόγραμμα MBA στον κόσμο ιδρύθηκε το 1908 από τη Σχολή Διοίκησης Επιχειρήσεων του Χάρβαρντ για να εκπαιδεύσει τους ηγέτες στην επιστημονική διαχείριση. Αυτό το παράδειγμα αντιγράφηκε από πολλά πανεπιστήμια στην πρόσφατα βιομηχανοποιημένη εταιρική Αμερική στα πρώτα χρόνια του 20ου αιώνα. Οι εταιρείς απαιτούσαν από τους διευθυντές τους να κατανοούν την επιστήμη της διοίκησης και να την εφαρμόζουν.

Έτσι, το MBA έχει σχεδιαστεί για να βοηθήσει τους αποφοίτους να αποκτήσουν καλύτερη κατανόηση των γενικών λειτουργιών διαχείρισης επιχειρήσεων. Το πτυχίο αυτό μπορεί να έχει γενική εστίαση ή ειδική εστίαση σε τομείς όπως η λογιστική, τα οικονομικά ή το μάρκετινγκ και η διαχείριση σχέσεων. Σε πολλές χώρες προσφέρονται προγράμματα προσαρμοσμένα σε φοιτητές πλήρους ή μερικής απασχόλησης, σε στελέχη (με συνοπτικά μαθήματα που γίνονται συνήθως το απόγευμα ή τα Σαββατοκύριακα) και σε φοιτητές εξ αποστάσεως εκπαίδευσης.

Τα περισσότερα μεγάλα πανεπιστήμια και κολέγια παρέχουν προγράμματα MBA, τα οποία συνήθως διαρκούν δύο χρόνια. Ένας υποψήφιος για να μπει σε ένα πρόγραμμα MBA θα πρέπει να περάσει το Graduate Management Admission Test (GMAT) και να γίνει δεκτός από το πρόγραμμα με βάση τα κριτήρια επιλογής του. Επίσης, δεν είναι ασυνήθιστο να υπάρχει επαγγελματική εμπειρία πριν από την υποβολή της αίτησης.

Τα προγράμματα MBA περιλαμβάνουν συνήθως βασικά μαθήματα στη λογιστική, στη διαχείριση, στα οικονομικά, στο μάρκετινγκ και στο επιχειρηματικό δίκαιο. Η εκπαίδευση στη διαχείριση βρίσκεται στο επίκεντρο οποιουδήποτε προγράμματος σπουδών MBA, με έμφαση στην ηγεσία, στον προγραμματισμό, στην επιχειρηματική στρατηγική, στην οργανωσιακή συμπεριφορά και στις πιο ανθρώπινες πλευρές της λειτουργίας μιας μεγάλης ή μικρής επιχείρησης. Η ολοκλήρωση του προγράμματος ΜΒΑ θεωρείται προαπαιτούμενο σε συγκεκριμένους χώρους εργασίας, όπως ο στρατηγικός σχεδιασμός, η διαχείριση των αντισταθμιστικών κεφαλαίων (hedge funds) και η διαχείριση των ιδιωτικών επενδυτικών κεφαλαίων (private equity).

Σύμφωνα με τους Financial Times, η ζήτηση για μεταπτυχιακά στην διοίκηση έχει αυξηθεί στην περίοδο της πανδημίας COVID-19, και οι υποψήφιοι αντιμετωπίζουν σκληρότερο ανταγωνισμό από το συνηθισμένο για να διασφαλίσουν μία θέση. Το 2020, έχουν καταγραφεί αιτήσεις ρεκόρ στα προγράμματα ΜΒΑ, ιδιαίτερα σε κορυφαία πανεπιστήμια.

## Παραπομπές


Κατηγορία:Διοίκηση Επιχειρήσεων
Τιφαρίτι

Το **Τιφαρίτι** (ισπανικά: Tifariti, αραβικά: تيفاريتي‎) είναι πόλη-όαση η οποία βρίσκεται στη βορειοανατολική Δυτική Σαχάρα, ανατολικά του Μαροκινού Τείχους, 138 χλμ από τη Σμάρα και 15 χλμ βόρεια των συνόρων με τη Μαυριτανία. Αποτελεί μέρος αυτού που το Μέτωπο Πολισάριο αποκαλεί Απελευθερωμένα Εδάφη και το Μαρόκο αποκαλεί Ουδέτερη Ζώνη. Έχει καταστεί ως η *de facto* προσωρινή πρωτεύουσα της Σαχαριανής Αραβικής Λαϊκής Δημοκρατίας από τότε που η κυβέρνηση μετακινήθηκε εκεί το 2008 από το Μπιρ Λέλου. Είναι το αρχηγείο της 2ης στρατιωτικής περιοχής της ΣΑΛΔ.

Δήμαρχος της πόλης είναι ο Μοχάμεντ Σάλεμ Ντάγια.

## Παραπομπές


Κατηγορία:Πρωτεύουσες της Αφρικής
Κατηγορία:Πόλεις της Δυτικής Σαχάρας
Νουαντίμπου

Η **Νουαντίμπου** (αραβικά: نواذيبو), το πρώην **Πορτ-Ετιέν** (γαλλικά: Port-Étienne) είναι η δεύτερη μεγαλύτερη πόλη στη Μαυριτανία και λειτουργεί ως σημαντικό εμπορικό κέντρο. Η ίδια η πόλη έχει περίπου 118.000 κατοίκους που επεκτείνονται σε πάνω από 140.000 στην ευρύτερη μητροπολιτική περιοχή. Βρίσκεται σε μια χερσόνησο ή ακρωτήρι μήκους 65 χιλιομέτρων που ονομάζεται Ρας Νουαντίμπου (βερβερικά: Ighef Nwadibu), Καπ Μπλανκ (γαλλικά: Cap Blanc) ή Κάβο Μπλάνκο (ισπανικά: Cabo Blanco), της οποίας η δυτική πλευρά έχει τη μαροκινή πόλη Λα Γκουέρα. Κατά συνέπεια, η Νουαντίμπου βρίσκεται μόλις μερικά χιλιόμετρα από τα σύνορα μεταξύ Μαυριτανίας και Μαρόκου. Ο σημερινός της δήμαρχος είναι ο Ελγάσσεμ Ουλντ Μπελλάλι, ο οποίος τοποθετήθηκε στις 15 Οκτωβρίου 2018.

## Το τρένο με τα σιδηρομεταλλεύματα
Η Νουαντίμπου συνδέεται σιδηροδρομικά με τα ορυχεία σιδήρου στο Ζουεράτ, 670 χιλιόμετρα ανατολικότερα. Η εμπορευματική αμαξοστοιχία που εκτελεί το δρομολόγιο μεταφέρει μέχρι και 200 φορτηγά-βαγόνια βάρους έως 84 τόνων, με συνολικό μήκος πάνω από 3 χιλιόμετρα (1,8 μίλια), καθιστώντας το το μεγαλύτερο και βαρύτερο τρένο στον κόσμο. Ο σιδηρόδρομος μεταφέρει επίσης επιβάτες στην πόλη Choum.Το σιδηροδρομική γραμμηή λειτουργεί υπό την εποπτεία της εθνικής εταιρείας εξόρυξης και βιομηχανίας (SNIM) και ο ρόλος της είναι να παραλαμβάνει σιδηρομεταλλεύματα από τα ορυχεία κοντά στην πόλη Ζουεράτ και να το μεταφέρει και να το παραδίδει στο λιμάνι της Νουαντίμπου.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Μαυριτανίας
Στρατώνες των Πραιτωριανών

μικρογραφία|250x250εσ| Η θέση των Στρατώνων των Πραιτοριανών και η αρχαία Ρώμη
μικρογραφία|250x250εσ| Η σωζόμενη Πραιτοριανή Πύλη.
Οι **Στρατώνες των Πραιτωριανών** () ήταν οι αρχαίοι στρατώνες της πραιτωριανής φρουράς της Αυτοκρατορικής Ρώμης.

## Ιστορία
Σύμφωνα με τον Ρωμαίο ιστορικό Τάκιτο, οι στρατώνες κτίστηκαν το 23 μ.Χ. από τον Λεύκιο Αίλιο Σηιανό, τον έπαρχο του πραιτορίου, που υπηρετούσε υπό τον Αυτοκράτορα Τιβέριο, σε μία προσπάθεια να ενοποιηθούν τα διάφορα τμήματα των φρουρών.

Οι στρατώνες ανεγέρθηκαν λίγο έξω από την πόλη της Ρώμης και περιβάλλονταν από συμπαγείς τοίχους τοιχοποιίας, συνολικών διαστάσεων 440 επί 380 μέτρων. Τρεις από τις τέσσερις πλευρές των τειχών ενσωματώθηκαν αργότερα στα Αυρηλιακά Τείχη και τμήματά τους είναι ευδιάκριτα σήμερα. Η γειτονική συνοικία της πόλης *[[Κάστρο Πρετόριο]]* (Castro Pretorio) πήρε το όνομά της από τους στρατώνες.

Τα Στρατόπεδα των Πραιτωριανών ήταν η τοποθεσία πολλών σημαντικών γεγονότων στην ιστορία της Ρώμης. Σε αυτό το στρατόπεδο μεταφέρθηκε ο Κλαύδιος μετά τη δολοφονία του ανιψιού του Καλιγούλα, για να γίνει ο πρώτος Αυτοκράτορας που ανακηρύχθηκε από τους Πραιτωριανούς. Εδώ επίσης ήταν, όπου η Πραιτωριανή Φρουρά δημοπράτησε τον Αυτοκρατορικό τίτλο μετά τη δολοφονία του αυτοκράτορα Περτίνακος. Στις 28 Μαρτίου 193 μ.Χ., ο Τίτος Φλάβιος Κλαύδιος Σουλπικιανός βρισκόταν μέσα στους στρατώνες προσπαθώντας να ηρεμήσει τα στρατεύματα, όταν άρχισε να προσφέρει δωρεά (donativum), εάν αυτά υποστήριζαν την υποψηφιότητά του για τον θρόνο. Εν τω μεταξύ έφτασε στο στρατόπεδο και ο Δίδιος Ιουλιανός, και επειδή ήταν απαγορευμένη η είσοδός του, φώναζε τις προσφορές του στη Φρουρά. Μετά από ώρες προσφορών, ο Σουλπικιανός υποσχέθηκε 20.000 σηστέρτιους σε κάθε στρατιώτη. Ο Ιουλιανός, φοβούμενος ότι ο Σουλπικιανός θα έπαιρνε τον θρόνο, πρόσφερε τότε 25.000. Οι φρουροί έκλεισαν με την προσφορά του Ιουλιανού, άνοιξαν τις πύλες τού στρατοπέδου και τον ανακήρυξαν Αυτοκράτορα. Αυτός ήταν επίσης ο τόπος δολοφονίας του Αυτοκράτορα Ελαγάβαλου και της μητέρας του Ιουλίας Σωαιμιάδος από τους Πραιτοριανούς το 222 π.Χ. Στη συνέχεια, το 238, οι στρατώνες δέχθηκαν επίθεση από τους πολίτες της Ρώμης, που ήταν σε εξέγερση κατά του Αυτοκράτορα Μαξιμίνου του Θρακός.

Οι Στρατώνες των Πραιτωριανών καταστράφηκαν από τον Κωνσταντίνο Α΄, ο οποίος διέλυσε επίσης την Πραιτωριανή Φρουρά κατά την κατάκτηση της Ιταλίας, όταν ο Μαξέντιος κυβερνούσε ως Ρωμαίος Αυτοκράτορας της Δύσης στην Ιταλία. Η τελευταία τους δράση ήταν στη Μάχη της Μιλβίας Γέφυρας το 312, όπου είχαν λάβει το μέρος του Μαξεντίου. Μετά τη νίκη του ο Κωνσταντίνος Α΄ διέλυσε επίσημα την Πραιτωριανή Φρουρά, στέλνοντας τα μέλη της σε διάφορες γωνιές της Αυτοκρατορίας.

## Δείτε επίσης
* Κατάλογος αρχαίων μνημείων στη Ρώμη

## Παραπομπές


## Εξωτερικοί σύνδεσμοι
* Castra Praetoria in SBPlatner and T.Ashby: *Topographical Dictionary of Ancient Rome*, Λονδίνο 1929
* Mura dell'antico Castro Pretorio (περιλαμβάνει χαρακτικά του Giuseppe Vasi και πρόσφατες φωτογραφίες)
* Η πραιτωριανή φρουρά

Κατηγορία:Αρχαία ρωμαϊκά κτίρια και κατασκευές στη Ρώμη
Κατηγορία:Πραιτωριανή Φρουρά
Γκμπάρνγκα

Η **Γκμπάρνγκα** (αγγλικά: Gbarnga) είναι η πρωτεύουσα της κομητείας Μπονγκ της Λιβερίας, η οποία βρίσκεται βορειοανατολικά της Μονρόβιας. Κατά τη διάρκεια του Πρώτου Εμφυλίου Πολέμου της Λιβερίας, ήταν η βάση για το Εθνικό Πατριωτικό Μέτωπο της Λιβερίας του Τσαρλς Τέιλορ. Το Πανεπιστήμιο Κάττινγκτον, ένα ιδιωτικό ίδρυμα που συνδέεται με την Επισκοπή, βρίσκεται κοντά στην πόλη.  Η πανεπιστημιούπολή του ήταν κάποτε το μουσείο Αφρικάνα, το οποίο καταστράφηκε κατά τη διάρκεια του εμφυλίου πολέμου.

Από την απογραφή του 2008, η Γκμπάρνγκα έχει πληθυσμό 34.046 κατοίκους. Από αυτούς, οι 16.080 ήταν άνδρες και οι 17.966 γυναίκες· είναι η τέταρτη πιο πυκνοκατοικημένη αστική περιοχή στη Λιβερία.

Η πόλη είναι αδελφοποιημένη με τη Βαλτιμόρη του Μέριλαντ των ΗΠΑ.

## Παραπομπές


Κατηγορία:Γεωγραφία της Λιβερίας
Στρατώνες των Ξένων

Οι **Στρατώνες των  Ξένων**, λατιν.: Castra Peregrina**,** ήταν ένα castrum (στρατόπεδο) στη Ρώμη, που βρισκόταν στον Καίλιο λόφο. Εκεί διέμεναν διάφορες στρατιωτικές μονάδες κατά την ύστερη εποχή της Ρωμαϊκής Αυτοκρατορίας.

## Τοποθεσία και αρχαιολογία
Οι στρατώνες βρίσκονται στον Καίλιο λόφο, μεταξύ του Ναού του Κλαυδίου και του Μακέλουμ Μάγκνουμ του Νέρωνα. Βρίσκεται σε κεντρική τοποθεσία, σε έναν λόφο γνωστό για τη διαμονή των πλούσιων Ρωμαίων. Οι κατάλογοι περιφερειών του 4ου αιώνα καταγράφουν τα Στρατόπεδα των Ξέων στην περιοχή (regio) *II*. 

Τα ερείπια του στρατοπέδου ανακαλύφθηκαν κατά τη διάρκεια εκσκαφής, για τα θεμέλια μονής και νοσοκομείου και ανασκάφηκαν εν μέρει από το 1904-1909.  Τώρα βρίσκονται νοτιοανατολικά της καλοδιατηρημένης εκκλησίας Σάντο Στέφανο αλ Μόντε Τσέλιο.

## Λειτουργία
Όπως υποδηλώνει το όνομα, οι στρατώνες στέγαζαν μία φρουρά από *[[Peregrinus (Ρωμαϊκή)|ξένους]] (peregrini), δηλ. σ*τρατιώτες από τους επαρχιακούς στρατούς, που αποσπάζοντο για ειδικές υπηρεσίες στη Ρώμη. Αυτοί αποτελούνταν κατά πλειονότητα από φρουμενταρίους (*[[frumentarii]])*  και οι επιγραφές υποδηλώνουν ότι οι Στρατώνες των Ξένων λειτουργούσαν ως η κεντρική βάση για τη διανομή αυτών των ανδρών σε όλες τις άοπλες επαρχίες (*inermes*).  Οι *φρουμεντάριοι*, οι οποίοι πιθανότατα είχαν έδρα, και όχι μόνο στεγάζονταν, στους Στρατώνες των Ξένων, συμμετείχαν αρχικά στην υπηρεσία παροχής προμηθειών (σιτηρών) της Ρώμης,  αλλά αργότερα απασχολήθηκαν ως στρατιωτικοί αγγελιαφόροι και μέλη της μυστικής υπηρεσίας. 

## Ιστορία
Ο Ρίτσαρντσον προτείνει ότι η τοιχοποιία δείχνει μία προέλευση της εποχής του Αυγούστου, με ανακαίνιση του 2ου αιώνα μ.Χ., πιθανώς υπό τον Σεβήρο,  και άλλη ανοικοδόμηση τον 3ο αι. μ.Χ.,  ωστόσο η παλαιότερη αναφορά του *princeps peregrinorum* (διοικητή του στρατοπέδου) στη Ρώμη ήταν επί Τραϊανού.  Αναφέρεται επίσης από τον Αμμιανό Μαρκελλίνο, δείχνοντας ότι ήταν σε χρήση ήδη από τον 4ο αι. μ.Χ. 

## Περισσότερες πληροφορίες
Εντός των Στρατοπέδων υπήρχε ένα ιερό (*templum*) του Jupiter Redux, που ανεγέρθηκε προς τιμήν του Σεπτιμίου Σεβήρου και της Ι. Α. Μαμαίας (μητέρας του Αλεξάνδρου Σεβήρου) από έναν εκατόνταρχο των φρουμενταρίων (*centurio frumentarius)*.  Ένα σχέδιο της κατασκευής του στρατώνα βρέθηκε στην Όστια, σε έναν κίονα στην Πλατεία των Εταιρειών. Στην αρχική ανασκαφή των Στρατώνων βρέθηκαν και πέτρινα πλοία. Αυτά έγιναν από στρατιώτες, που ευχαριστούσαν τους θεούς, που τους προστάτευαν από ναυάγια (βλ. Φοντάνα ντελα Ναβιτσέλα) και παρέχουν περαιτέρω στοιχεία για την εξάπλωση των *φρουμενταρίων* των Στρατώνων σε όλες τις επαρχίες.

## Δείτε επίσης

* Στρατώνες των Πραιτωριανών
* Νέοι Στρατώνες των Ιδιαιτέρων Ιππέων

## Παραπομπές

 
Κατηγορία:Στρατός της Αρχαίας Ρώμης
Dune (ταινία, 2021)

Το ***Dune*** (με τίτλο κυκλοφορίας: ***Dune: Part One***) είναι μια κινηματογραφική ταινία επιστημονικής φαντασίας αμερικανικής παραγωγής 2021, η οποία είναι βασισμένη στο ομώνυμο μυθιστόρημα του συγγραφέα Φρανκ Χέρμπερτ. Η ταινία, σε σκηνοθεσία του Ντενί Βιλνέβ και σε σενάριο των Βιλνέβ, Τζον Σπετς και Έρικ Ροθ καλύπτει το πρώτο μισό της πλοκής του πρωτότυπου μυθιστορήματος. Η ταινία αυτή είναι η δεύτερη κινηματογραφική μεταφορά του, μετά απο την ομώνυμη ταινία του 1984, σε σκηνοθεσία του Ντέιβιντ Λιντς. Στους πρωταγωνιστές συμπεριλαμβάνονται οι Τιμοτέ Σαλαμέ, Ρεμπέκα Φέργκιουσον, Όσκαρ Άιζακ, Τζος Μπρόλιν, Στέλαν Σκάρσγκορντ, Ντέιβ Μπατίστα, Στίβεν ΜακΚίνλι Χέντερσον, Zendaya, Τσανγκ Τσεν, Σάρον Ντάνκαν-Μπρούστερ, Σάρλοτ Ράμπλινγκ, Τζέισον Μομόα και Χαβιέρ Μπαρδέμ.

Έλαβε καλές κριτικές για το οπτικό θέαμα, τον στόχο και τη φιλοδοξία της και είχε εισπράξεις 400 εκατομμύρια παγκοσμίως έναντι κόστους παραγωγής 165 εκατομμυρίων. Ήταν υποψήφια για 10 βραβεία στην 94η τελετή της αμερικανικής ακαδημίας, συμπεριλαμβανομένου καλύτερης ταινίας, και κέρδισε έξι βραβεία, τα περισσότερα από κάθε άλλη ταινία εκείνη τη χρονιά, για καλύτερο ήχο, καλύτερο μουσικό θέμα, καλύτερο μοντάζ, καλύτερη σκηνογραφία, καλύτερα οπτικά εφέ και καλύτερη φωτογραφία. Μια συνέχεια με τίτλο ** κυκλοφόρησε τον Μάρτιο του 2024 και  βρίσκεται σε ανάπτυξη.

## Σύνοψη
Η ταινία λαμβάνει χώρα σε έναν διαγαλαξιακό πλανήτη, έτη φωτός μακριά από τη γη, στο πολύ μακρινό μέλλον. Εκεί, ο Paul Atreides, γιος του κυβερνήτη Leto Atreides έρχεται αντιμέτωπος με την πρόκληση του ρόλου του ηγέτη και μεσσία σε έναν πόλεμο για τον επικίνδυνο πλανήτη Arrakis, το μοναδικό μέρος όπου γίνεται η εξόρυξη της ουσίας Melange, η οποία επιτρέπει το ταξίδι στο διάστημα.

## Παραπομπές


## Εξωτερικοί σύνδεσμοι

*Dune: Ο πλήρης οδηγός για τους χαρακτήρες, την πλοκή και άλλα
*Επίσημος ιστότοπος
*
*''Dune'': In-Depth (Vulture; 29 Οκτωβρίου 2021)

Κατηγορία:Ταινίες του 2021
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές επικές ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες βασισμένες σε μυθιστορήματα επιστημονικής φαντασίας
Κατηγορία:Ταινίες τοποθετημένες στο μέλλον
Κατηγορία:Ταινίες τοποθετημένες σε φανταστικούς πλανήτες
Κατηγορία:Ταινίες γυρισμένες στη Βουδαπέστη
Κατηγορία:Ταινίες γυρισμένες στην Ιορδανία
Κατηγορία:Ταινίες γυρισμένες στη Νορβηγία
Κατηγορία:Ταινίες γυρισμένες στα Ηνωμένα Αραβικά Εμιράτα
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες με μουσική σύνθεση Χανς Ζίμμερ
Κατηγορία:Ταινίες παραγωγής Legendary Pictures
Κατηγορία:Ταινίες παραγωγής Warner Bros.
Κατηγορία:Ταινίες σχετικά με την οικογένεια
Κατηγορία:Dune (σειρά)
Κατηγορία:Ταινίες IMAX
Κατηγορία:Ταινίες σε σκηνοθεσία Ντενί Βιλνέβ
Κωνσταντίνος Μπιμπής

Ο **Κωνσταντίνος Μπιμπής** είναι Έλληνας ηθοποιός, σκηνοθέτης, δραματουργός, συγγραφέας. Έχει συμμετάσχει σε σειρά παραστάσεων στο θέατρο και στην τηλεόραση. Γεννήθηκε στην Αθήνα. Η καταγωγή του είναι από τη Σκύρο και την Κωνσταντινούπολη.
## Τα πρώτα χρόνια
Από μικρή ηλικία αγάπησε και ασχολήθηκε με την μουσική. Παρ' όλα αυτά οταν πήγαινε 3η Λυκείου και στην ηλικία των 18 ετών αποφάσισε πως θα ασχοληθεί με το θέατρο αφού όπως είχε πει και ο ίδιος : *«Εγώ θα γίνω ηθοποιός»*.

## Σπουδές
Ο Κωνσταντίνος Μπιμπής είναι απόφοιτος της δραματικής σχολής του θεάτρου τέχνης και τελειόφοιτος στο Τμήμα Ελληνικής Φιλολογίας της Φιλοσοφικής Σχολής του Εθνικού και Καποδιστριακού Πανεπιστημίου Αθηνών.. Εκπαιδεύτηκε πάνω στο «Σύστημα» του Στανισλάφσκι και τη «Μέθοδο» του Actors Studio από τον Αντρέα Μανωλικάκη, πρόεδρο του Μεταπτυχιακού Προγράμματος Actors Studio Drama School (Master of Fine Arts), παρακολουθώντας επί 4 συναπτά έτη τα σεμινάρια του στην Αθήνα, ενώ είναι ακόμα πτυχιούχος της δραματικής σχολής του «Θεάτρου Τέχνης Κάρολος Κουν».

## Βιογραφικό
Το 2012 έγινε μέλος της ομάδας θεάτρου «Ιδέλα». Εκεί μαζί με τους Αθηνά Μουστάκα και Κώστα Γάκη δημιούργησαν μαζί την παράσταση «Ρωμαίος και Ιουλιέτα για 2» και περιόδευσαν μαζί της σε πολλά μέρη της Ελλάδας, ενώ έφτασαν μέχρι και στην Κύπρο, στη Σερβία, στο Φεστιβάλ Almagro της Ισπανίας, στο Folia 2016 στην Πορτογαλία, στο Μεξικό και πρόσφατα στην Ζυρίχη στο Φεστιβάλ Ελληνικών θιάσων. Έχει παίξει ακόμα σε πολλές άλλες παραστάσεις όπως : «Σήμα Κινδύνου» του Αντώνη Σαμαράκη, στο «Οδυσσεβάχ» της Ξένιας Καλογεροπούλου, στο «Ιππόλυτος» σε σκηνοθεσία Λυδίας Κονιόρδου, στο «Το Δέντρο του Οιδίποδα» σε σκηνοθεσία Κώστα Γάκη, στις «Όρνιθες» σε σκηνοθεσία Νίκου Καραθάνου, στη παιδική μουσικοθεατρική παράσταση « Μια χώρα Μουσική» σε σκηνοθεσία Μαρίας Γιαννούλη και στις «Γέφυρες» σε σκηνοθεσία Κώστα Γάκη. Έχει επίσης σκηνοθετήσει : το μυθιστόρημα του Μενέλαου Λουντέμη «Το ρολόι του κόσμου χτυπά μεσάνυχτα», το «Η τελευταία μαύρη γάτα» του Ευγένιου Τριβιζά, το «Όνειρο καλοκαιρινής νύχτας» του Σαίξπηρ και την διασκευή του έργου «Αριστοφανιάδα» καθώς και το «Οι κάτω απ' τ' αστέρια». Επίσης το 2015 μαζί με την ηθοποιό Άρτεμη Γρύμπλα ξεκίνησαν έναν κύκλο μαθημάτων πάνω στο σύστημα Στανισλάβσκι, όπως εξελίχθηκε από τον Βαχτάνγκοφ, τον Λι Στράσμπεργκ και την Στέλλα Άντλερ. Τηλεοπτικά ο Κωνσταντίνος Μπιμπής έχει εμφανιστεί σε σειρές όπως : «10η Εντολή», «Θηρίο», «Κόκκινο», «Φωτιά» ενώ τώρα παίζει κύριο ρόλο στην κωμική σειρά «Κάνε Γονείς Να Δεις Καλό». Τέλος έκανε την εμφάνισή του στην μεγάλη οθόνη το 2019 με την ταινία : «Όρνιθες ή πώς να γίνεις πουλί».

## Βραβεύσεις
Μαζί με την Αθηνά Μουστάκα και τον Κώστα Γάκη κέρδισαν με την παράστασή τους «Ρωμαίος και Ιουλιέτα για 2» την 1η θέση στο Φεστιβάλ Almagro της Ισπανίας. Το 2014 τέθηκε υποψήφιος για το βραβείο «Δημήτρης Χορν» το οπίο κέρδισε τελικά ο Γιώργος Χρυσοστόμου, παρ' όλα αυτά 3 χρόνια μετα τιμήθηκε με το πορηγούμενο βραβείο.

## Παραπομπές


Μπιμπής Κωνσταντίνος
Παμπούσκα

**Pampushka** (ελληνικά: "παμπούσκα",    , πληθ. "παμπουσκί" пампушки *pampushky* ; υποκοριστικό του **pampukh** ή του **pampukha**   ) είναι ένα μικρό αλμυρό ή γλυκό ψωμί ή ντόνατ το οποίο έχει μαγειρευτεί με μαγιά, τυπικό για την ουκρανική κουζίνα .

## Ετυμολογία
Η ουκρανική λέξη *pampukh* προέρχεται από το πολωνικό *pampuch* (είδος χοντρού ντάμπλινγκ ή ντόνατ στον ατμό) από την γερμανική λέξη *Pfannkuchen* («τηγανίτα»). Ομοίως με το αγγλικό "pancake", η γερμανική λέξη προέρχεται από το *Pfanne* ("τηγάνι") και το *Kuchen* ("κέικ"). Το υποκοριστικό  *pampushka* χρησιμοποιείται πιο συχνά σε σχέση με την πρωτότυπη ονομασία.

## Ποικιλίες
Τα Pampushky φτιάχνονται από ζύμη μαγιάς αλευριού, σίτου, σίκαλης ή φαγόπυρου. Συνήθως ψήνονται αλλά μπορούν και να τηγανιστούν. Τα αλμυρά pampushky δεν έχουν γέμιση. Συνήθως καρυκεύονται με σάλτσα σκόρδου και συχνά σερβίρονται ως συνοδευτικό με κόκκινο μπορς ή γιούσκα . Τα γλυκά pampushky μπορεί να γεμιστούν με φρούτα, μούρα, varenye("βαρένια"),  povydlo("ποβίντλο") ή σπόρους παπαρούνας και από πάνω άχνη ζάχαρη.
Αρχείο:Ukrainian Borsch with Pampushky in Zaporizhia.JPG|alt=A bowl of red borscht served with two garlic pampushky and three slices of salo on a separate plate|Ουκρανικό μπορς σερβίρεται με pampushky σκόρδου και φέτες salo
Αρχείο:Pampushky.jpg|alt=Six fried pampushky on a plate. Cherry filling is visible in one of them|Pampushky με γέμιση κερασιών και ζάχαρη άχνη


## Ιστορία
Σύμφωνα με τον William Pokhlyobkin, η τεχνολογία και ο τρόπος παρασκευής pampushky παραπέμπει στη γερμανική κουζίνα, συνεπώς αυτά τα ψωμάκια πιθανότατα δημιουργήθηκαν από Γερμανούς αποίκους στην Ουκρανία . Κατά το ο δεύτερο μισό του 19ου αιώνα και αργότερα διαδόθηκαν σε όλη τη χώρα, φτάνοντας έτσι στο «στάτους» ενός ουκρανικού παραδοσιακού πιάτου.

## Στη μοντέρνα εποχή
Από το 2008 διοργανώνονται ετήσια φεστιβάλ Pampukh γύρω από την ώρα των Ορθοδόξων Χριστουγέννων (τον Ιανουάριο) στο Lviv . Κατά τη διάρκεια του φεστιβάλ το 2012, σημειώθηκε παγκόσμιο ρεκόρ Γκίνες για την κατασκευή του μεγαλύτερου μωσαϊκού στον κόσμο από ντόνατς.

## Δείτε επίσης

* Κατάλογος ποικιλιών τηγανητής ζύμης

## Βιβλιογραφικές αναφορές


## Εξωτερικοί σύνδεσμοι

Κατηγορία:CS1 German-language sources (de)
Κατηγορία:Ουκρανική κουζίνα
Τζέιμς Ντάσνερ

Ο **Τζέιμς Σμιθ Ντάσνερ** (αγγλικά: *James Smith Dashner*) είναι Αμερικανός Αμερικανός συγγραφέας υποθετικής μυθοπλασίας, κυρίως σειρές για παιδιά ή νέους ενήλικες. Τα έπη του Ντάσνερ συνηθίζουν να είναι τύπου μυθολογίας και επιστημονικής φαντασίας, με το ποιο γνωστό του την τριλογία *[[Ο Λαβύρινθος]]*, η οποία έχει πάνω από 6 εκατομμύρια διεθνείς πωλήσεις και σήμερα έχει κερδίσει τον τίτλο Best-seller.

## Πρώιμη ζωή

Ο Ντάσνερ ήταν το έβδομο παιδί μιας οικογένειας, γεννημένος το 1972 σε μια μικρή πόλη της Τζόρτζιας που ονομάζεται Όστελ, στην οποία και μεγάλωσε μέχρι το 1991. Τότε ήταν που αποφοίτησε από το Λύκειο Ντυλού.

και μετακόμισε με την οικογένεια του στην Γιούτα για να σπουδάσει.

Μικρός, η οικογένεια του είχε μια γραφομηχανή , στην οποία συνήθιζε να περνάει τον ελεύθερο του χρόνο γράφοντας μυθιστορήματα και ιστορίες. Οι γονείς του, σήμερα υποστηρίζουν ότι αυτή είναι ο λόγος 

για την κατάληξη της καριέρας του μέχρι και τώρα.

## Ακαδημαϊκή ζωή και αρχή καριέρας

Το γράψιμο όμως δεν ήταν όλη του η ζωή . Αφού αποφοίτησε από το Λύκειο Ντυλού και πριν αφοσιωθεί πλήρως στην συγγραφή βιβλίων και μυθιστορημάτων, ο Ντάσνερ , στην Γιούτα , πήρε το μεταπτυχιακό του στην λογιστική. Όμως το 2003 ,που δημοσίευσε το πρώτο του μυθιστόρημα ονόματι "A Door in the Woods" κατάλαβε ότι το πάθος του για τους αριθμούς είχε πια χαθεί και άρχισε να χρησιμοποιεί πλήρως τον χρόνο του στην συγγραφή μυθιστορημάτων .Η πιο πετυχημένη σειρά από βιβλία που έχει ποτέ δημοσιεύσει ο Ντάσνερ ονομάζεται «Ο Λαβύρινθος», που εμπεριέχεται από 5 βιβλία , που τα 3 έχουν καταφέρει να εισέλθουν στον κόσμο του Hollywood.

## Σειρές βιβλίων

                                                         
                                            

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί συγγραφείς επιστημονικής φαντασίας
Κατηγορία:Αμερικανοί συγγραφείς παιδικής λογοτεχνίας
Κατηγορία:Αμερικανοί συγγραφείς φαντασίας
Κατηγορία:Αμερικανοί μυθιστοριογράφοι
Ρομπίνα Ναμπάντζα

Η **Ρομπίνα Ναμπάντζα **(*Robinah Nabbanja*) (γενν. 17 Δεκεμβρίου 1969) είναι Ουγκαντέζα εκπαιδευτικός και πολιτικός και Πρωθυπουργός της χώρας, αφού διορίστηκε στις 8 Ιουνίου 2021. Επίσημη επιβεβαίωση από το Κοινοβούλιο έγινε στις 21 Ιουνίου 2021. Αντικατέστησε τον Ρουχακάνα Ρουγκούντα, ο οποίος είχε διοριστεί στη θέση του *Απεσταλμένου Ειδικών Καθηκόντων* του Προέδρου της Ουγκάντα. Είναι η πρώτη γυναίκα πρωθυπουργός της Ουγκάντα.

Προηγουμένως, υπηρέτησε ως Υπουργός Υγείας για Γενικά Καθήκοντα στο υπουργικό συμβούλιο της Ουγκάντα, από τις 14 Δεκεμβρίου 2019 έως τις 3 Μαΐου 2021.

Ταυτόχρονα υπηρετεί ως εκλεγμένη βουλευτής για την εκλογική περιφέρεια των γυναικών της περιφέρειας Kakumiro στο 11ο Κοινοβούλιο (2021–2026), ρόλο που είχε και στο 10ο Κοινοβούλιο (2016–2021).

## Εκπαίδευση
Γεννήθηκε στη σημερινή περιοχή Κακούμιρο. στις 17 Δεκεμβρίου 1969. Φοίτησε στο Δημοτικό Σχολείο Nkooko. Στη συνέχεια σπούδασε στο St. Edward's Secondary School Bukuumi, τόσο για τις σπουδές O-Level όσο και για τις σπουδές A-Level, αποκτώντας από εκεί το Πιστοποιητικό Εκπαίδευσης της Ουγκάντα και το Προηγμένο Πιστοποιητικό Εκπαίδευσης της Ουγκάντα.

Μεταξύ 1990 και 2000, η Ναμπάντζα απέκτησε πιστοποιητικά και διπλώματα σε σπουδές ηγεσίας, διαχείρισης και ανάπτυξης, από διάφορα ιδρύματα, όπως το Πανεπιστήμιο Μαρτύρων της Ουγκάντα. το Ινστιτούτο Διαχείρισης της Ουγκάντα, το Ισλαμικό Πανεπιστήμιο στην Ουγκάντα και το Εθνικό Ινστιτούτο Ηγεσίας Kyankwanzi. Το Bachelor of Democracy and Development Studies και το Master of Arts in Development Studies βραβεύτηκαν και τα δύο από το Uganda Martyrs University.

## Καριέρα
Από το 1993 έως το 1996, η Ρομπίνα ήταν δασκάλα σχολείου στο γυμνάσιο , εκπροσωπώντας την υποκομητεία Nkooko, στην περιφέρεια Κιμπαάλε εκείνη την εποχή, από το 1998 έως το 2001. Ταυτόχρονα υπηρέτησε ως Γραμματέας για την υγεία, το φύλο και τις κοινοτικές υπηρεσίες για την περιφέρεια κατά την περίοδο εκείνη. Στη συνέχεια πέρασε τα επόμενα δέκα χρόνια (2001–2010) υπηρετώντας ως Μόνιμος Επαρχιακός Επίτροπος στις περιφέρειες Pallisa, Busia και Budaka. Το 2011, εντάχθηκε στην εκλογική πολιτική της Ουγκάντα διεκδικώντας επιτυχώς για την εκπροσώπηση των γυναικών της περιφέρειας Kibaale στο 9ο Κοινοβούλιο (2011–2016). Όταν η Περιφέρεια Kakumiro δημιουργήθηκε το 2016, διαγωνίστηκε για την εκλογική περιφέρεια των γυναικών στη νέα περιφέρεια και κέρδισε ξανά. Είναι η εν ενεργεία βουλευτής. Στον ανασχηματισμό του υπουργικού συμβουλίου στις 14 Δεκεμβρίου 2019, η Ναμπάντζα διορίστηκε Υπουργός Υγείας (Γενικά Καθήκοντα), αντικαθιστώντας τη Sarah Achieng Opendi που διορίστηκε Υπουργός Ορυκτού Πλούτου. Μετά την έγκριση του κοινοβουλίου, ορκίστηκε στις 13 Ιανουαρίου 2020. 

Στο νέο υπουργικό συμβούλιο που πραγματοποιήθηκε στις 8 Ιουνίου 2021, η Ναμπάντζα διορίστηκε πρωθυπουργός του υπουργικού συμβουλίου των 82 μελών (2021 έως 2026).

## Παραπομπές


Κατηγορία:Πρωθυπουργοί της Ουγκάντας
Κατηγορία:Υπουργοί της Ουγκάντας
Κατηγορία:Ουγκαντέζοι πολιτικοί
Ζιγκινσόρ

Το **Ζιγκινσόρ** (γαλλικά: Ziguinchor· βολόφ: Siggcoor) είναι η πρωτεύουσα της Περιφέρειας Ζιγκινσόρ και η κύρια πόλη της περιοχής Καζαμάνς της Σενεγάλης, η οποία βρίσκεται στις εκβολές του ποταμού Καζαμάνς. Έχει πληθυσμό πάνω από 230.000 άτομα (εκτίμηση του 2007).  Είναι η έβδομη μεγαλύτερη πόλη της Σενεγάλης, αλλά χωρίζεται σε μεγάλο βαθμό από το βόρειο τμήμα της χώρας από την Γκάμπια.

Σε αντίθεση με το ημίξηρο έως άνυδρο κλίμα βόρεια της Σενεγάλης, το Ζιγκινσόρ έχει κλίμα τροπικής σαβάνας, με μέση ετήσια συσσωρευμένη βροχόπτωση περίπου 1.547 χιλιοστά ή 155 εκατοστά.

## Χώροι λατρείας
thumb| Καθεδρικός ναός Αγίου Αντωνίου της Πάδοβας
Μεταξύ των χώρων λατρείας, είναι κυρίως χριστιανικές εκκλησίες και ναοί: Η Ρωμαιοκαθολική Επισκοπή του Ζιγκινσόρ, οι Συνάξεις του Θεού, η Οικουμενική Εκκλησία του Βασιλείου του Θεού. Υπάρχουν επίσης μουσουλμανικά τζαμιά.

## Παραπομπές


Κατηγορία:Γεωγραφία της Σενεγάλης
Σερεκούντα

Η **Σερεκούντα** (αγγλικά: Serekunda) είναι το μεγαλύτερο αστικό κέντρο στην Γκάμπια. Βρίσκεται κοντά στην ακτή του Ατλαντικού Ωκεανού, 13 χλμ νοτιοδυτικά της πρωτεύουσας, Μπανζούλ, και αποτελείται από εννέα χωριά που έχουν αναπτυχθεί μαζί σε μια μεγαλύτερη αστική περιοχή.

## Πληθυσμιακή εξέλιξη

## Παραπομπές


Κατηγορία:Γεωγραφία της Γκάμπια
Η Ελλάδα στα Ευρωπαϊκά πρωταθλήματα Ταεκβοντό εφήβων/νεανίδων

Ενενήντα μετάλλια μετράει από το 1990, το ελληνικό Ολυμπιακό ταεκβοντό, στα Ευρωπαϊκά πρωταθλήματα εφήβων και νεανίδων. Ο Ιωάννης Παμπουρίδης, στη Δανία το 1990, χάρισε στην Ελλάδα το πρώτο της χρυσό μετάλλιο στη διοργάνωση, ενώ το 1999 στην Κύπρο, η χώρα μας έκανε ρεκόρ συγκομιδής μεταλλίων (συνολικά 14). Από τα 90 μετάλλια, τα 22 είναι χρυσά, τα 19 ασημένια και τα 49 χάλκινα!

Συνολικά 87 αθλητές και αθλήτριες έχουν κατακτήσει μετάλλιο, με τρεις εξ αυτών να έχουν βρεθεί από δύο φορές στο βάθρο των νικητών. Ο Αλέξανδρος Νικολαΐδης ήταν χρυσός τόσο το 1996 όσο και το 1997, ενώ ένα χρυσό και ένα ασημένιο μετάλλιο έχει κατακτήσει ο Γεώργιος Ιωνάς το 1994 και το 1992 αντίστοιχα. Ακόμα, η Σαραντούλα Παγωνάκη στέφθηκε πρωταθλήτρια Ευρώπης το 2001 στην Ισπανία, ενώ δύο χρόνια νωρίτερα ήταν τρίτη.

**Τα ελληνικά μετάλλια (1990-2021)**

## Παραπομπές

Κατηγορία:Τάε κβον ντο στην Ελλάδα
Διοργανώσεις Ε.Π.Σ. Κέρκυρας 1952–53

Το **Πρωτάθλημα** της ΕΠΣ Κέρκυρας την **περίοδο 1952-53**, στο οποίο συμμετείχαν τέσσερις ομάδες, το κατέκτησε ο Άρης Κέρκυρας.

## Λεπτομέρειες
Μετά την αναγνώριση της ΕΠΣ Κέρκυρας από την ΕΠΟ, η ένωση διοργάνωσε πρωτάθλημα με την συμμετοχή τεσσάρων ομάδων από το νησί της Κέρκυρας.Οι ομάδες που συμμετείχαν ήταν ο Άρης Κέρκυρας, ο Όλυμπος Κέρκυρας, ο Ελλήσποντος και ο Αστέρας Κέρκυρας. Οι ομάδες έπαιξαν μεταξύ τους σε ένα πρωτάθλημα. Κάθε Κυριακή γινόταν ένας αγώνας ανάμεσα σε δυο ομάδες και για αυτό τον λόγο το πρωτάθλημα χρειάστηκε αρκετό διάστημα για να ολοκληρωθεί.Το πρωτάθλημα ξεκίνησε τον Μάρτιο του 1953 και ολοκληρώθηκε τον Ιούνιο του ίδιου έτους.Οι αγώνες γινόταν στο γήπεδο της ΕΠΣ Κέρκυρας.

Προ του εναρκτήριου παιχνιδιού της διοργάνωσης προηγήθηκε παρέλαση των ομάδων και ορκωμοσία αυτών με την συνοδεία φιλαρμονικής.

Παράλληλα γινόταν και τα παιχνίδια των Β' ομάδων.

## Αποτελέσματα

Μηδενισμός μετά από αντικανονική συμμετοχή ποδοσφαιριστή.Κανονικό σκορ Ελλήσποντος-Όλυμπος Κέρκυρας 1-1 (Παπαδάτος 66'---Θεοτόκης 61')

Μετά από ένσταση του Αστέρα κατά του αγώνος με τον Όλυμπο,σκορ αγώνα 1-1 ( (Α) Πατούνης 85'---(Ο) Καββαδάς 40').Ό Όλυμπος έκανε έφεση στην ΕΠΟ,η οποία απορρίφθηκε.

## Βαθμολογία
Η τελική βαθμολογία.Βαθμολογικό σύστημα 3-2-1

Ο Όλυμπος Κέρκυρας και ο Ελλήσποντος έχουν από ένα μηδενισμό.

## Πηγές
Αθλητική ηχώ

## Εξωτερικοί σύνδεσμοι
*Επίσημη ιστοσελίδα

Κατηγορία:Ε.Π.Σ. Κέρκυρας
Κατηγορία:Εγχώρια ποδοσφαιρικά πρωταθλήματα 1952-1953
Τράβις Σκοτ

Ο **Ζακς Μπέρμον Γουέμπστερ ΙΙ** (Χιούστον, 30 Απριλίου, 1991), ευρύτερα γνωστός ως **Τράβις Σκοτ**, είναι Αμερικανός ράπερ, στιχουργός, δισκογραφικός παραγωγός , ιδρυτής και μέλος της δισκογραφικής εταιρίας Cactus Jack Records.

## Βιογραφία
Γεννήθηκε στις 30 Απριλίου 1991 στο Χιούστον του Τέξας. Μεγάλωσε στην πόλη του Μιζούρι, μια προαστιακή περιοχή της μεσαίας τάξης που συνορεύει με το νοτιοδυτικό Χιούστον. Ο Γουέμπστερ έζησε με τη γιαγιά του, αλλά αργότερα μετακόμισε στα προάστια, όπου ο πατέρας του είχε τη δική του επιχείρηση. Φοίτησε στο γυμνάσιο Elkins και αποφοίτησε στην ηλικία των 17 για να αφοσιωθεί ολοκληρωτικά στη μουσική του καριέρα.

Αφού εγκατέλειψε το κολέγιο, μετακόμισε αμέσως στη Νέα Υόρκη σε μια προσπάθεια να ξεκινήσει τη μουσική του καριέρα. Οι γονείς του, απογοητευμένοι που είχε παρατήσει το σχολείο, σταμάτησαν να τον βοηθούν οικονομικά. Μετά από λίγο επέστρεψαν για να τον βοηθήσουν ξανά.

## Προσωπική ζωή
Από το 2017 μέχρι το 2023 ήταν σε σχέση με την επιχειρηματία Κάιλι Τζένερ, με την οποία έχει αποκτήσει μια κόρη, τη Stormi Webster (γενν. 1 Φεβρουαρίου 2018) και έναν γιο, τον Aire Webster (γενν. 2 Φεβρουαρίου 2022).

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ράπερ
Κατηγορία:Αμερικανοί στιχουργοί
Κατηγορία:Αμερικανοί παραγωγοί
Κατηγορία:Αμερικανοί τραγουδιστές